На заинтересованите лица се предоставя възможност в 30-дневен срок, считанo от датата на публикуване, за предложения, становища и мнения по настоящия Проект за приемане на план-сметка за дейностите по управление на отпадъците и определяне размера на таксата за битови отпадъци за 2026 г.  

На основание чл. 66, ал.1 от Административнопроцесуалния кодекс, настоящият проект за решение е публикуван на интернет страницата на община Крумовград - http://www.krumovgrad.bg/.
Предложенията и становищата могат да бъдат внесени  в деловодството на Община Крумовград – пл.  „България” № 16  или на е-mail: minkrum@krumovgrad.bg.

Съгласно чл. 69, ал. 1, т. 4 от Административнопроцесуалния кодекс ще бъде проведено обществено обсъждане на 12.12.2025 г. от 10:30 часа в залата на Общинска администрация – Крумовград, пл. „България” 5, І-ви етаж. 
ПРОЕКТ

на план-сметка за приходите и разходите за дейностите по сметосъбиране, сметоизвозване, обезвреждане на битови отпадъци в депо, поддържане на чистотата на територии за обществено ползване и определяне размера на таксата за битови отпадъци за 2026 г.

ДО









ОБЩИНСКИ СЪВЕТ










КРУМОВГРАД

ДОКЛАДНА ЗАПИСКА

от 

Себихан Керим Мехмед – Кмет на община Крумовград

Относно: Одобряване на план-сметка за приходите и разходите за дейностите по сметосъбиране, сметоизвозване, обезвреждане на битови отпадъци в депо, поддържане на чистотата на територии за обществено ползване и определяне размера на таксата за битови отпадъци за 2026 г.
Уважаеми дами и господа общински съветници,

Предлагам на Вашето внимание за обсъждане и одобрение план – сметка за приходите и разходите за дейностите по сметосъбиране, сметоизвозване, обезвреждане на битови отпадъци в депо, поддържане на чистотата на територии за обществено ползване и определяне размера на таксата за битови отпадъци за 2026 г.

На основание чл.  66 от Закона за местни данъци и такси (ЗМДТ) изготвената план-сметка, включва необходимите разходи за следните дейности:

· Събиране и транспортиране на битови отпадъци до депо;

· Обезвреждане на битовите отпадъци в депо;

· Поддържане чистотата на уличните платна, площадите, алеите и другите територии  предназначени за обществено ползване;
· Отчисления по чл. 60 и чл. 64 от Закона за управление на отпадъците.
І. Организация на дейностите
Съгласно изискванията на Закона за управление на отпадъците и Закона за местни данъци и такси, община Крумовград предоставя на населението услуги по събиране, извозване, обезвреждане на твърди битови отпадъци и поддържане чистотата на териториите за обществено ползване.
Дейностите по сметосъбиране, сметоизвозване и поддържане на чистотата на териториите за обществено ползване се осъществяват от местна дейност „Чистота” към общинска администрация. 
Границите на районите и видът на предлаганите услуги, както и честотата на сметоизвозване за 2026 г. са определени със заповед № КО - 925 от 29.10.2025 г. на За кмет на Община Крумовград, зам.- кмет инж. А. Хаджимехмед.
ІІ. Формиране на план-сметката
А. Очакваните разходи до края на календарната 2025 г. от одобрената за 2025 г. план-сметка се предвижда да бъдат 1 029 505 лв., в това число: 

1. За сметосъбиране и сметоизвозване – 460 500 лв., включващи разходите за събиране и транспортиране на битови отпадъци; трудови и осигурителни  разходи свързани с дейността; разходи за материали, облекло и предпазни средства за персонала и разходи за  резервни части и ремонт на машините.

2. За почистване и поддържане чистотата на териториите за обществено ползване очакваните разходи са в размер на 330 500 лв., в които се включват: разходи за ръчно и механизирано почистване на териториите; трудови и осигурителни разходи свързани с дейностите по почистване; миене на обществени територии; разходи за материали, облекло и предпазни средства за персонала; разходи за резервни части и ремонт на машините и почистване на нерегламентирани сметища.

3. Обезвреждане на битови отпадъци на депо – 81 500 лв., съгласно сключен договор № 412 от 01.09.2025 г. със „ЗАУБА“ ЕАД, като оператор на Регионалното депо гр. Кърджали.

4. От средствата за отчисления по чл.60 и чл.64 от Закона за управление на отпадъците за депониран тон отпадък са извършени разходи в размер на 149 480 лв. за:
· Изготвяне на инвестиционен /работен/ проект за обект: „Изграждане на претоварна станция в землището на с. Бараци, общ. Крумовград“ 24 480  лева и
· Почистване на нерегламентирани 125 000 лева.

Неразходваните средства от месечните отчисления и обезпечения за 2023 г, 2024 г. и 2025 г. по взети решения на Общински съвет Крумовград за разходване чрез вътрешни компенсирани промени за определени дейности свързани с управлението на отпадъците са отразени в приходната част на проекта за план-сметка 2026г.    

Б. Разработеният проект на план-сметка за 2026 година включва следните разходи:

1. Сметосъбиране и транспортиране на битови отпадъци от територията на община Крумовград – предвидените средства са в размер на 611 610 лв.

2. Поддържане чистотата на териториите за обществено ползване – предвидени са средства в размер на 490 990 лв.
3. Обезвреждане на битови отпадъци на депо – предвидени са средства в размер на 95 840 лв.

4. Планираните разходи за заплащане на отчисленията са изчислени съобразно количествата отпадъци, предадени за депониране през 2025 г., които ориентировъчно са около 3 200 тона и предвидените средства са в размер на 312 672 лв. Определеният размер на отчисленията по чл.64 от ЗУО за всеки тон депониран отпадък за 2026 г. е 95 лв./тон, разписан в Наредба №7 от 19.12.2013 г. на МОСВ за реда и начина за изчисляване и определяне на размера на обезпеченията и отчисленията, изисквани при депониране на отпадъци. Обезпечението по чл.60 от ЗУО е таксата за обезвреждане на отпадъци чрез депониране, покриващо бъдещи разходи за закриване и след експлоатационни грижи на площадката на депото и е в размер на 2,71 лв/тон.
5. Привеждане в действие на Претоварна станция за битови отпадъци – предвидени са средства в размер на 1 109 254 лв., като до момента  изготвения инвестиционен проект е на етап съгласуване  с компетентните институции и след одобрение и издаване на разрешение за строеж ще се проведе обществена поръчка по реда на ЗОП за реализация на първи етап. 
6. Закупуване на компостери за домашно компостиране – предвидени са средства в размер на 21 000 лв.  В изготвения през 2024-2025 г.  Морфологичен анализ на битовите отпадъци на община Крумовград е отбелязано, че най-големите проценти от състава на ТБО постъпващи на Регионалното депо са на биоотпадъците (градински – 24% и хранителни отпадъци – 28%). С цел да се намали количеството отпадък постъпващ в   Регионалното депо в гр. Кърджали и съответно транспортните разходи и такси, е необходимо въвеждането на разделно събиране на мястото на образуване на биоотпадъците. Също така това разделно събиране ще спомогне при въвеждането на нови видове основи за определяне на такса битови отпадъци, а именно принципът плащаш колкото изхвърляш.  
ІІІ. Начин на определяне на годишния размер на таксата

Съгласно чл. 67, ал. 1 ЗМДТ основният метод за определяне на размера на таксата е според количеството на битовите отпадъци. От направените проучвания от общинска администрация  се установява, че практически е невъзможно установяването на точното количество изхвърляни отпадъци от отделните носители на правото на собственост или право на ползване върху имотите, за които се дължи ТБО. За да може да се установи това количество е необходимо на всеки жител да бъде зачислен съд за отпадъци (контейнер или кофа) или да има един общ съд и преди всяко изхвърляне на битовите отпадъци същите да се претеглят и да се записват. Това практически е свързано с ангажиране на много повече работна сила и необходима материална база, с усложнена форма на отчитане и създаване на коренно променена организация на сметосъбиране. Практически е невъзможно на всеки един отделен субект на правото на собственост върху недвижим имот, за който се дължи ТБО да се постави по един съд, който субектите да си пълнят самостоятелно и който следва да бъде с индивидуално заключване. Съдовете, с които разполага община Крумовград не са пригодени за събиране и отчитане на количество отпадък. Към настоящият момент за въвеждане на реално измерване на количеството е необходимо закупуване на техника, съдове и изграждане на обособени за събиране на отпадъци помещения, служители, които да контролират измерването на изхвърляните от сградите с режим на етажна собственост битови отпадъци, както и внедряване на изцяло нова система за сметосъбиране и сметоизвозване. За всичко това е необходимо технологично време и огромен финансов ресурс, с какъвто Община Крумовград към настоящия момент не разполага. При дадената оперативна самостоятелност на Общинския съвет, за да се спази другия основен принцип „постигане на по-голяма справедливост при определяне и заплащане на местните такси”, най - справедливо би било да продължим да използваме действащият към настоящият момент и сравнително най-справедлива основа за определяне размера на ТБО - данъчната оценка на жилищните имоти на граждани и юридически лица, и отчетната стойност на нежилищните имоти, в случай, когато носител на правото на собственост върху недвижим имот, за който се дължи ТБО е юридическо лице. 
Съгласно ЗИД на ЗМДТ (Обн. ДВ. бр.81 от 24 септември 2024 г.) измененията на чл. 67, ал. 1 и ал. 3-18 от ЗМДТ, ще влязат в сила от 1 януари 2026 г., а измененията на чл. 67, ал. 2  ще влязат в сила от 31.12.2025 г., в следствие на което приетата с ПМС № 93 от 4 април 2024 г., обнародвано в ДВ бр. 31 от 09.04.2024 г., Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в закона за местните данъци и такси, към настоящия момент е неприложима. На интернет страницата на Министерство на финансите в раздел Законопроекти е публикуван проект на Закона за държавния бюджет на Република България за 2026 г., където в § 13 в Закона за изменение и допълнение на Закона за местните данъци и такси е разписано, че когато до 31 януари 2026 г. общинските съвети не са одобрили план-сметката за 2026 г. по чл. 66, ал. 3 и/или не са приели актове по чл.67, ал.3 и ал.6, през 2026 г. се прилагат разпоредбите на глава трета  Местни такси в редакцията към ДВ, бр.97 от 6.12.2016 г., в сила от 1.01.2017 г. и § 1, т.16 от Допълнителните разпоредби в редакцията към ДВ, бр.97 от 6.12.2016 г., в сила от 1.01.2017 г., т.е предвижда се отново отлагане на влизането в сила на посочените по-горе разпоредби.

Предвид гореизложеното определянето на таксата за битови отпадъци за 2026 г. е разработена на база досегашната основа, определена в Наредба за определянето и администрирането на местните такси и цени на услуги, предоставяни от община Крумовград, както следва:
1. За жилищни имоти  - в промили пропорционална върху данъчната оценка на имота, за всяка услуга по отделно.
Дадена е възможност на гражданите при деклариране за обслужване с индивидуални съдове, таксата да се изчислява в лева според количеството битови отпадъци, като заплащат и определения промил за поддържане чистотата на териториите за обществено ползване.
2. За нежилищни имоти

2.1. За подалите декларация за ползване на индивидуални съдове за отпадъци, таксата да се изчислява в лева според количеството битови отпадъци, като заплащат и определения промил върху данъчната оценка и/или върху отчетната стойност на имота, за услугата по поддържане чистотата на териториите за обществено ползване.

2.2. За неподалите декларация, намиращи се в границите на организираното сметосъбиране, размерът на таксата за сметосъбиране и сметоизвозване се определя:

- за граждани – върху данъчната оценка на имота 

- за предприятия -  пропорционално върху по-високата между отчетната им стойност и данъчната оценка.

3. За имоти, намиращи се извън районите на организираното сметосъбиране и сметоизвозване на битовите отпадъци – определения промил за обезвреждане в депо и определения промил за поддържане чистотата на териториите за обществено ползване.
Направен е подробен анализ на необходимите разходи през 2026 година за дейностите по сметосъбиране и сметоизвозване, обезвреждане на битовите отпадъци в депо, поддържане на чистотата на територии за обществено ползване, размера на отчисленията за обезвреждане на отпадъци на регионално депо и изграждане на претоварна станция за ТБО, при което се получава недостиг на предвидените приходи за дейността, поради което е необходимо да бъдат завишени промилите за жилищни и нежилищни имоти за определяне размера на годишната такса за битови отпадъци. 

Основания за необходимостта от увеличение на промилите и размера на годишната такса за предоставяните услуги по управление на битовите отпадъци са завишените разходи, както следва по компоненти:
1. За сметосъбиране и сметоизвозване – очаквано увеличение на цената на гориво, смазочни материали и увеличението на минималната работна заплата.

2. За обезвреждане на битовите отпадъци в депо – Разходите за приемане и обезвреждане в депо, съгласно проведена обществена поръчка от кмета на община Кърджали в качеството му на собственик на депото е сключен договор от 01.09.2025 г. с оператора на Регионално депо гр. Кърджали, в следствие на което  се увеличават от 20,80 лв./тон без ДДС на 24.96 лв./тон без ДДС. 
3. За почистване и поддържане чистотата на териториите за обществено ползване -  услугата по поддържане чистотата на териториите за обществено ползване не е обвързана с конкретен имот, а нейното предоставяне обслужва интересите на населението на цялата община и тя е свързана с нарастването на площите за обществено ползване, на работните заплати на персонала, зает в тази сфера, необходимостта от снабдяване с необходимите материали, както и поддържането на обслужващите машини.

4. За изграждане на претоварна станция за твърди битови отпадъци –  целта на  привеждане в действие на станцията е:

· Да се намалят транспортните разходи до Регионалното депо в гр. Кърджали като събраните отпадъци от територията на община Крумовград ще се транспортират в по-големи обеми, което е и целесъобразно. Също така от събрания смесен битов отпадък ще се отделя рециклируемия отпадък и ще се предава за рециклиране, като по този начин ще се намали количеството отпадък постъпващ на депото, а от там ще се намали и таксата за депониране и отчисленията. 
· Да се осигури площадка за безвъзмездно предаване на разделно събрани отпадъци от домакинствата (Едрогабаритни отпадъци – мебели, дивани и други; излязло от употреба електрическо и електронно оборудване; хартия, пластмаса, стъкло и други видове отпадъци). 
С тези дейности освен, че ще се намалят транспортните разходи и такси, ще се ограничи създаването на нерегламентирани сметища, като се осигури площадка за безвъзмездно предаване на отпадъците и възможност жителите на общината да събират и предават разделно отпадъци. С включване на дейностите по разделно събиране ще се намали общото количеството смесен битов отпадък, което ще спомогне и при въвеждането на нови видове основи за определяне на такса битови отпадъци и принципът „замърсителят плаща“.   
Предвид гореизложеното и във връзка с гореизложеното на основание чл.21, ал.1 т.7 от ЗМСМА, във връзка с чл.66 и чл.67 от ЗМДТ предлагам на общинския съвет да вземе следното 

РЕШЕНИЕ:
І. Одобрява план-сметката за необходимите приходи и разходи за услугите по  сметосъбиране, сметоизвозване, обезвреждане на битови отпадъци в депо и поддържане на чистотата на територии за обществено ползване, както следва:

План - Сметка
За приходите и разходите за услугите по сметосъбиране, сметоизвозване, обезвреждане на битови отпадъци в депо, поддържане чистотата на територии за обществено ползване, съгласно чл. 66  от  ЗМДТ  в Община Крумовград за 2026 година.

	Общо приходи за дейността
	2 641 366 лв.

	1.
	От такса "Битови Отпадъци" при 90 % събираемост
	1 534 680 лв.

	2
	Преходен остатък от "План- сметка 2025"
	290 651 лв.

	3.
	Преизпълнение от план-сметка 2025 г.
	125 071 лв.

	4.
	За покриване на разходите за отчисления за 2025 г. в повече от планираните
	· 9 770 лв.

	5.
	Отчисления по чл.60 и чл.64 от ЗУО от 2023г., 2024 г. и 2025 г.
	690 964 лв.

	6. 
	Неразпределени отчисления по чл.60 и чл.64 от ЗУО за 2025 г.
	9 770 лв.

	II.
	РАЗХОДИ
	2 641 366лв.

	1.
	Сметосъбиране и сметоизвозване
	611 610 лв.

	1.1.
	Разходи за събиране на битови отпадъци и транспортирането им до регионално депо в с. Вишеград, общ. Кърджали.
	125 000 лв.

	1.2.
	Трудови и осигурителни разходи свързани с дейностите по сметосъбиране и сметоизвозване на битовите отпадъци
	413 610 лв.

	1.3.
	Разходи за материали, облекло и предпазни средства за персонала
	8 000 лв.

	1.4.
	Разходи за резервни части, ремонт и обслужване на машините; данъци и застраховки
	65 000  лв.

	2.
	Почистване и поддържане чистотата на териториите за обществено ползване
	490 990 лв.

	2.1.
	Ръчно и механизирано почистване на териториите за обществено ползване
	10 000 лв.

	2.2.
	Трудови и осигурителни разходи свързани с дейностите по почистване и поддържане чистотата на териториите за обществено ползване
	445 990 лв.

	2.3.
	Миене на обществени територии
	5 000 лв.

	2.4.
	Разходи за материали, облекло и предпазни средства за персонала
	20 000 лв.

	2.5.
	Разходи за резервни части, ремонт и обслужване на машините; данъци и застраховки
	5 000 лв.

	2.6.
	Разходи за почистване на нерегламентирани  сметища
	5 000 лв.

	3.
	Обезвреждане на битовите отпадъци в депо
	95 840 лв.

	4. 
	Отчисления по чл.60 и чл.64 от Закона за управление на отпадъците за депониран отпадък на тон
	312 672 лв.

	5. 
	Привеждане в действие на Претоварна станция в в т.ч. Изграждане на претоварна станция в землището на с. Бараци, общ. Крумовград.
	1 109 254 лв.

	6.
	Закупуване на компостери за домашно компостиране
	21 000 лв.


ІІ. Упълномощава кмета на община Крумовград да актуализира сумата в решението за план-сметка за постъпилите приходи от такса БО към 31.12.2025 г. и с остатъка от разходната част на план-сметка 2025 г., като сумите се отнесат в т. 5 на разходната част на план-сметката.  
ІІІ. Приема на основание чл.67, ал.2 от ЗМДТ  размера на годишната такса в лева и промили според данъчната оценка за жилищни имоти и отчетна стойност на нежилищни имоти, както следва:

1. За Крумовград:
1.1 За физически лица:
	Вид услуга
	Промили за жилищни имоти
	Промили за нежилищни имоти

	 Общо
	6.51
	14.11

	Сметосъбиране и сметоизвозване
	2.83
	6.29

	Обезвреждане на битовите отпадъци в депо  
	0.25
	0.42

	Поддържане чистотата на обществени територии
	3.43
	7.40


1.2. За фирми:

	Вид услуга
	Промили за жилищни имоти
	Промили за нежилищни имоти

	 Общо
	6.51
	17.50

	Сметосъбиране и сметоизвозване
	2.83
	7.67

	Обезвреждане на битовите отпадъци в депо  
	0.25
	0.52

	Поддържане чистотата на обществени територии
	3.43
	9.31


2. За населени места: Аврен, Багрилци, Бараци, Благун, Бряговец, Бук, Вранско, Голяма Чинка, Голям Девесил, Голямо Каменяне, Горна Кула, Горни Юруци, Гривка, Гулийка, Гулия, Девесилица, Девесилово, Джанка, Доборско, Долна Кула, Долни Юруци, Дъждовник, Егрек, Едрино, Звънарка, Зиморница, Златолист, Калайджиево, Каменка, Кандилка, Качулка, Ковил, Котлари, Красино, Къклица, Лещарка, Луличка, Малка Чинка, Малко Каменяне, Малък Девесил, Метлика, Морянци, Овчари, Орех, Падало, Пашинци, Пелин, Перуника, Подрумче, Полковник Желязово, Поточарка, Поточница, Раличево, Рибино, Рогач, Ручей, Самовила, Синигер, Скалак, Сливарка, Стари Чал, Странджево, Студен Кладенец, Сърнак, Стражец, Тинтява, Токачка, Тополка, Хисар, Храстово, Чал, Черничево, Чернооки:
2.1. За физически лица:

	Вид услуга
	Промили за жилищни имоти
	Промили за нежилищни имоти

	 Общо
	10.59
	14.11

	Сметосъбиране и сметоизвозване
	6.29
	7.24

	Обезвреждане на битовите отпадъци в депо  
	0.24
	0.48

	Поддържане чистотата на обществени територии
	4.06
	6.39


2.2. За фирми:

	Вид услуга
	Промили за жилищни имоти
	Промили за нежилищни имоти

	 Общо
	10.59
	17.50

	Сметосъбиране и сметоизвозване
	6.29
	7.67

	Обезвреждане на битовите отпадъци в депо  
	0.24
	0.52

	Поддържане чистотата на обществени територии
	4.06
	9.31


ІV. Приема на основание чл.67, ал.3 от ЗМДТ размера на годишната такса в лева според количеството на битовите отпадъци, както следва:

   1. За гр. Крумовград:

	Вид съд
	

	кофа тип „Мева” 0.11м3 - за един брой
	142.50 лв.

	контейнер тип „Бобър” 1.1м3 - за един брой
	1237.74 лв.


          2. За населени места: Аврен, Багрилци, Бараци, Благун, Бряговец, Бук, Вранско, Голяма Чинка, Голям Девесил, Голямо Каменяне, Горна Кула, Горни Юруци, Гривка, Гулийка, Гулия, Девесилица, Девесилово, Джанка, Доборско, Долна Кула, Долни Юруци, Дъждовник, Егрек, Едрино, Звънарка, Зиморница, Златолист, Калайджиево, Каменка, Кандилка, Качулка, Ковил, Котлари, Красино, Къклица, Лещарка, Луличка, Малка Чинка, Малко Каменяне, Малък Девесил, Метлика, Морянци, Овчари, Орех, Падало, Пашинци, Пелин, Перуника, Подрумче, Полковник Желязово, Поточарка, Поточница, Раличево, Рибино, Рогач, Ручей, Самовила, Синигер, Скалак, Сливарка, Стари Чал, Странджево, Студен Кладенец, Сърнак, Стражец, Тинтява, Токачка, Тополка, Хисар, Храстово, Чал, Черничево, Чернооки:
	      Вид съд
	

	кофа тип „Мева” 0.11м3 - за един брой
	142.50 лв.

	контейнер тип „Бобър” 1.1м3 - за един брой
	1237.74 лв.


  3. Физическите лица и фирмите, които избират да заплащат годишна такса според количеството на битовите отпадъци заплащат и определения промил за поддържане на чистотата на териториите за обществено ползване за притежавани имоти в гр. Крумовград и селата, изброени в т.2:
	Вид услуга
	Промили за жилищни имоти
	Промили за нежилищни имоти

	Поддържане чистотата на обществените територии за физически лица
	Града-3.43

Селата-4.06
	Града-7.410

Селата-6.39

	Поддържане чистотата на обществените територии за фирми
	Града-3.43

Селата-4.06
	Града-9.31

Селата-9.31








      Внесъл докладната

                   КМЕТ:  _____/п/__________

                 /СЕБИХАН МЕХМЕД/

Изготвили: 

Председател: _____/п/_______ инж. Абидин Хаджимехмед – зам. -кмет на община
Членове: 

1. _____/п/_______ Стойчо Чакъров – гл. експерт в дирекция „МДТ”,


2. _____/п/_______ Виолета Хаджиева – директор на дирекция „ФС”,

3. _____/п/_______ Валерия Пехливанова  – директор на дирекция „НОП“,

4. _____/п/_______ Гергана Чилингирова – ст. експерт „Екология”.

